Meclîsê Pêroyî yê Îdareyê Xoserî yê Rojawanî bi eşkerayîyêke da zanayene ke armanco esas ê hêrişê vera Zîndanê Xiwêranî ''kontrolkerdişê Hesekê û seba terorîstan mabênê kampa Holê û Til Temirî de akerdişê korîdoran'' bi.
Îdareyê Xoserî eşkera kerd ke dewleta tirke ya îşxalkere xîret kena ke pê destê DAÎŞî Îdareyê Xoserî çin bikera. Îdareyê Xoserî vat: ''Înan narey Serêkanîyê û Girê Sipî de baregehanê xo yê taybetan de cergî perwerde kerdî û nê cergan ra qasê 5 hezar tenî verdayî Zîndanê Sinaa ser. No mudaxele vera serdestîya erdê Sûrîye yo. La hêzanê ma pê destekê şarê ma û Koalîsyonê Mîyanneteweyî no plano gemarin pûç kerd.
Ma venga şarê xo danê ke wayîrê Îdareyê Xoserî vejîyo. Wa dewletê bînî zî hemwelatîyanê xo yê DAÎŞî qebul bikerê û berê welatanê xo.''
